Id-deputat Nazzjonalista Joe Ellis tella' post fejn qed jgħid li qed ikun ta' kuljum fl-aħbarijiet ta' One u b'hekk qed iħossu bħal Mel Gibson. Il-problema tad-deputat Joe Ellis ma tinsabx fil-fatt li qiegħed fl-aħbarijiet. Il-problema tinsab fil-fatt li qiegħed fl-aħbarijiet għar-raġunijiet ħżiena. Il-gazzetta tal-Labour Party ħarġet storja li l-kumpanija li huwa wieħed mid-diretturi tagħha qed tforni bricks għall-proġetti li qed isiru mill-Gvern ġewwa Għawdex. F'dan ma nara xejn ħażin anki jekk kien allegat li Joe Ellis kien qed juża l-pożizzjoni tiegħu fil-Parlament biex jagħmel pressjoni fuq dawn il-proġetti tat-toroq. Imma l-gazzetti tal-Labour Party ħarġet storja oħra. Li din il-kumpanija hu mhux qed tħallas il-ħaddiema. Ma jistax ikollok kumpanija marbuta ma' deputat tal-Parlament, li jirrappreżanta lill-PN u huwa qrib ta' Repubblika, u l-ħaddiema jdumu biex jitħallsu. Imma l-istorja dwar Ellis ma waqfitx hawn. Skond il-gazzetta Illum ta' nhar il-Ħadd li għadda, il-Partit Nazzjonalista qed jibża' li ser ikollu każ simili għal dak ta' David Thake. Jiġifieri il-Partit Nazzjonalista qed jibża li Joe Ellis għandu problemi ma' tat-taxxa. Skont Illum, biex jevita dawn is-sitwazzjonijiet, Bernard Grech talab lil Joe Ellis jirreżenja. Dejjem skont Illum, dan id-deputat webbes rasu u ma jridx jirreżenja. Ellis insista li ma għamel xejn kontra l-liġi. Ħa ngħiduha kif inhi. Kull min intalab irreżenja mill-parlament ma għamel xejn kontra l-liġi. David Thake ma kiser l-ebda liġi biss il-pożizzjoni tiegħu ma baqgħetx tenibbli. Rosianne Cutajar ma kisret l-ebda liġi, imma ta' Repubblika talbu r-reżenja tagħha. X'ser jagħmlu issa tar-Repubblika quddiem stejjer bħal dawn marbuta ma' avukat qrib tagħhom? Imma l-mistoqsija prinċipali fost dawn l-istejjer kollha li ħarġu, u forsi għad iridu joħorġu, hija din, kif jista' Kap ta' Partit bi storja ta' evazzjoni ta' ħlas ta' taxxi, ikollu s-saħħa morali li jkeċċi lil xi ħadd? Din hija sitwazzjoni fejn bniedem jipprova jagħmel id-dixxiplina fuq ta' madwaru meta kulħadd jaf li hu kien fid-dnub għal numru ta' snin. Kif tista' tesiġi dixxiplina meta inti tkun għaddejt minn storja kerha bħal dik li anke l-istess Bernard Grech jgħid li xtaq li ma kienx imċappas biha? Kif jista' Bernard Grech jesiġi li Joseph Ellis jirriżenja meta hu għadu jirrenja qisu qatt ma ġara xejn u jiftaħar li hu għandu biċċa karta f'forma ta' ċertifikat li hu ħallas kollox? Bl-istess argument Joe Ellis jista' jaqta' d-dejn li għandha l-kumpanija tal-familja tiegħu u jħallas dak kollu dovut lill-impjegati tiegħu u qisu qatt ma ġara xejn. U allura Joe Ellis ikollu kollox maħfur u ċertifikat u jagħmel bħal ma għamel Bernard Grech u jibqa' f'postu qisu qatt ma kien xejn. Bernard Grech irid jibqa' dejjem iżomm f'moħħu li moralment hu ma għandux is-saħħa li jwarrab lill-ebda midneb jekk hu għamel madwar tnax-il sena midneb ukoll. Kull ma qed jagħmlu dawn l-istejjer huwa li jkomplu jgħajfu lill-Partit Nazzjonalista Share this: Twitter Facebook More Print WhatsApp Like this: Like Loading...